ڕۆجەر میلا

ئەلبێرت ڕۆجەر میلەر لەدایکبووی ٢٠ی ئایاری ١٩٥٢، ناسراو بە ڕۆجەر میلا، یاریزانێکی پێشووی تۆپی پێی پیشەگەری کامێرونییە و وەک ھێرشبەر یاری کردووە. یەکێک بوو لە یەکەم یاریزانە ئەفریقییەکان کە ئەستێرەیەکی سەرەکی بوو لەسەر شانۆی نێودەوڵەتی. لە سێ جامی جیھانیی فیفادا بۆ ھەڵبژاردەی تۆپی پێی کامیروون یاری کردووە. لە تەمەنی ٣٨ ساڵیدا ئەستێرەی نێودەوڵەتی بەدەستھێنا، تەمەنێک کە زۆربەی ھێرشبەرەکان وازیان لێھێناوە، بە تۆمارکردنی چوار گۆڵ لە جامی جیھانیی فیفای ١٩٩٠ و بەم بووە بەتەمەنترین گۆڵکاری مێژووی مۆندیال. یارمەتی کاميروونی دا بۆ ئەوەی ببێتە یەکەم ھەڵبژاردەی ئەفریقا کە بگاتە قۆناغی چارەکی کۆتایی جامی جیھانیی فیفا. دوای چوار ساڵ و لە تەمەنی ٤٢ ساڵیدا، میلا ژمارەی پێوانەیی خۆی شکاند وەک بەتەمەنترین گۆڵکاری جامی جیھانیی فیفا بە تۆمارکردنی گۆڵ بەرامبەر ڕوسیا لە جامی جیھانیی فیفای ١٩٩٤.میلا زۆرجار ئاھەنگی گۆڵەکانی دەگێڕا بە ڕاکردن بۆ ئاڵای گۆشە و ئەنجامدانی سەمایەکی ھاوشێوەی لامبادا. لە ساڵی ٢٠٠٤ لەلایەن پێلێ لە لیستی فیفا ١٠٠ گەورەترین یاریزانە زیندووەکانی جیھان ناوی ھات. لە ساڵی ٢٠٠٧ یەکێتی تۆپی پێی ئەفریقا میلای بە باشترین یاریزانی ئەفریقای ٥٠ ساڵی پێشوو دەستنیشان کرد. لە کاتی وازھێنانیدا، بە تۆمارکردنی پێنج گۆڵ وەک گۆڵکاری ھەموو کاتەکانی ئەفریقا لە یاری کۆتایی جامی جیھانیی فیفا دادەنرا و لە کۆتاییدا ژمارە پێوانەیییەکەی لەلایەن ئاسامۆا گیانی غاناوە تێپەڕێندرا.

 سەرچاوەکان 

پۆل:یاریزانانی جامی جیھانیی فیفای ١٩٩٤
پۆل:یاریزانانی جامی جیھانیی فیفای ١٩٩٠
پۆل:یاریزانانی جامی جیھانیی فیفای ١٩٨٢
پۆل:یاریزانانی لیگ ٢
پۆل:یاریزانانی لیگ ١
پۆل:فیفا ١٠٠
پۆل:زیندووان
پۆل:لەدایکبووانی ١٩٥٢